Anastacia (Anastacia)
Anastacia treći je studijski album američke pop-pjevačice Anastacije. Objavila ga je izdavačka kuća Epic Records 29. marta 2004. godine, dok je u SAD objavljen tek iduće godine, 7. juna 2005. Pjesme su prvenstveno komponirane u pop, power pop i rok stilu uz elemente soula i R&B. S ovim muzičkim ostvarenjem Anastacia je ostvarila komercijalni uspjeh, dospjevši na vrh ljestvica najpopularnijih albuma u nekoliko zemalja kao što su: Australija, Belgija, Njemačka, Grčka, Nizozemska, Švedska i Ujedinjeno Kraljevstvo. Postao je jedan od 10 najprodavanijih albuma godine u većem dijelu Evrope. Anastacia je promovirala album putem televizijskih nastupa, intervjua, nakon kojeg je slijedila Live at Last Tour, njena prva koncertna turneja.